24 frisørelever afsluttede i dag deres fire-årige uddannelse med svendebreve.

24 frisørelever afsluttede i dag deres fire-årige uddannelse med svendebreve. Eleverne har de sidste to dage løst en række opgaver, som er blevet bedømt af fagdommere. - Det er en stor dag og helt underligt, at jeg nu kan kalde mig for frisør, siger Mia Jensen, som i dag bestod og blev lykønsket af sin mor. Hele svendebreveforløbet blev tirsdag eftermiddag præsenteret ved at deres modeller gik catwalk på Style-og welness-college, Aalborg.